stanford-oval/wikipedia huggingface dataset:
שוודית
הערות שוליים

↑  הצליל המדויק הוא בדיוק באמצע קו [ɑ] ~ [ɔ] - או בקריטריון כמעט-פתוחה (ראה בטרפז משמאל)
↑  הצליל המדויק הוא כמעט באמצע קו [ɛ] ~ [ɜ]. יש המזהים ומתייחסים אליו כ-[æ] (ראה בטרפז משמאל)
↑  הצליל המדויק כמעט באמצע קו [e̞] ~ [e] (ראה בטרפז משמאל)
↑  הצליל המדויק אחורי יותר וקרוב מאוד לקו [o] ~ [u] (ראה בטרפז משמאל)
↑  הצליל המדויק אחורי יותר וקרוב לאמצע קו [ø̞] ~ [ɘ]. יש המזהים ומתייחסים אליו כ-[œ] (ראה בטרפז משמאל)
↑  הצליל המדויק אחורי ופתוח יותר (ראה בטרפז משמאל)
↑  הצליל המדויק אחורי יותר בקו [ʏ] ~ [ʊ̈]. יש המזהים ומתייחסים אליו כ-[ʉ] או [ʉ͍] (ראה בטרפז משמאל)
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  NLI: 987007553551505171  BnF: cb11933330z (data)  GND: 4116437-4  LCCN: sh85131135  NDL: 00571515  NKC: ph127893 
מיקום מדויק לתנועות בשוודית
מארון 5

| --- | --- |


 מקום הקמה:  לוס אנג'לס 
 מוקד פעילות:  ארצות הברית לוס אנג'לס, קליפורניה, ארצות הברית
 תקופת הפעילות:  מ-1994
 סוגה:  פופ רוק • רוק אלטרנטיבי • רוק קל • דאנס-פופ • פאנק • אלקטרונית • בלו-אייד סול
 חברת תקליטים:  ריפרייז רקורדס • אוקטון רקורדס ג'יי רקורדס • אינטרסקופ רקורדס
 פרסים והוקרה:  פרס גראמי לתגלית השנה (2005)  פרס המוזיקה של MTV אירופה לאמן החדש הטוב ביותר (2004) 
 אתר רשמי
 פרופיל ב-IMDb
 חברים
 אדם לוין ג'יימס ולנטיין מייקל מאדן ג'סי קרמייקל מאט פליין 
 חברים לשעבר
 ראין דאסיק 
 
מארון 5 (באנגלית: Maroon 5) היא להקת פופ רוק מלוס אנג'לס, זוכת שלושה פרסי גראמי, המשלבת בשיריה אלמנטים של פאנק ומוזיקת נשמה. הפריצה של הלהקה הגיעה בעקבות הלהיט "This Love" משנת 2004.
היסטוריה

שלושה מחברי הלהקה מכירים אחד את השני עוד מימי חטיבת הביניים. השלושה הקימו ביחד עם המתופף ראין דאסיק להקת גראז' רוק/גראנג' בשם "Kara's Flowers", בשנת 1995. הלהקה חתמה על חוזה הקלטות ב"Reprise Records" (השייכת ל"Warner Music Group"), עוד כשהארבעה היו בתיכון, ובשנת 1997 הוציאו את אלבומם היחידי, "The Fourth World". האלבום היה לכישלון מסחרי, ולכן הסתיים החוזה בין חברת התקליטים ל"Kara's Flowers". האלבום "The Fourth World" זכה להתעניינות לאחר שמארון 5 התפרסמו, אז נמכרו מהאלבום יותר עותקים מאשר טרם פריצתם.
לאחר סיום החוזה התפצלו דרכיהם של הארבעה, לאחר שהלכו ללמוד באוניברסיטאות שונות ברחבי ארצות הברית. בתקופה זו גילו סגנונות מוזיקליים חדשים, וגילו התעניינות בפופ, רית'ם אנד בלוז, מוזיקת נשמה וגוספל. תקופת התנסות זו השפיעה רבות על הסגנון והסאונד של חברי הלהקה. ארבעת החברים שמרו כל התקופה על קשר, והחלו לנגן יחד מחדש בשנת 2001. ג'סי קרמייקל עבר מגיטרה לקלידים, ועל כן צורף ללהקה ג'יימס ולנטיין, כנגן הגיטרה.
בתחילת דרכם ניגנה הלהקה בלוס אנג'לס וניו-יורק. סולן הלהקה, אדם לוין, חשף שאלו היו תקופות שהשפיעו מאוד על סגנון נגינת הלהקה. "במשך הזמן בין עסקי הקלטותינו שהיתי זמן רב בניו-יורק ושם נחשפתי לסגנון מוזיקה עירוני ולתרבות ההיפ-הופ בדרך שמעולם לא קרתה לי בלוס אנג'לס. דבר זה הפנה אותי לחלוטין לסגנון מוזיקה שונה אשר השפיע על כתיבת השירים שלי".
לאחר צירופו של ולנטיין, שינו החמישה את שם הלהקה ל"מארון 5". הלהקה חתמה על חוזה הקלטות עולמי ב-"BMG", והחלה לבסס עצמה בתעשיית המוזיקה האמריקנית.
קריירה > 2006–2001: Songs About Jane

ביוני 2002 יצא אלבום הבכורה של הלהקה, "Songs About Jane". הסינגל הראשון מהאלבום היה "Harder to Breathe", שנכנס ל-TOP 20 בארצות הברית ובבריטניה. מכירות האלבום הלכו והתעצמו במשך הזמן, כשהאלבום הגיע למקום השישי במצעד האלבומים האמריקני. הפריצה הגיעה בעקבות יציאתו לרדיו ולחנויות של הסינגל השני, "This Love", אשר נכנס ל-TOP 5 בארצות הברית ובבריטניה ובמדינות רבות נוספות, והיה ללהיט גדול ב-MTV. לאחר מכן הגיע הלהיטים "She Will Be Loved" ו-"Sunday Morning" אשר ביססו את מעמדם החדש כמיינסטרים. בפברואר 2005 זכתה הלהקה בפרס גראמי בקטגוריית תגלית השנה ושנה אחר כך זכו בפרס גראמי נוסף בקטגוריית 'דואט או להקת השנה בפופ'.
לאחר מספר שנים של סיורי הלהקה, המתופף ריאן דאסיק החל לסבול מכאבים בכתף כתוצאה מפגיעת ספורט ישנה. אחרי כמה סיבובי הופעות בהם מתופפים אחרים החליפו את המקום שלו, דאסיק עזב רשמית את מארון 5 בספטמבר 2006 ומאט פליין הוכנס ללהקה בתפקיד המתופף.
קריירה > 2009–2007: It Won't Be Soon Before Long

אלבומם השני, "It Won't Be Soon Before Long", יצא לחנויות ברחבי העולם ב-22 במאי 2007, והגיע היישר למקום הראשון בארצות הברית, עם מכירות של 429,484 עותקים בשבוע הראשון. הסינגל הראשון מתוכו, "Makes Me Wonder", יצא ב-27 במרץ והגיע למקום הראשון במצעד בילבורד האמריקני, ובכך גם קבע שיא, כשעלה במצעד מהמקום ה-64 היישר למקום הראשון. הסינגל הגיע למקום הראשון בעוד 11 מדינות, וביניהן בישראל במצעד הלהיטים הרשמי של גלגלצ. הסינגל השני "Wake Up Call" זכה גם הוא להצלחה. הסינגל השלישי מתוך האלבום, "Won't Go Home Without You" יצא בנובמבר וגם הוא הגיע למקום הראשון במצעד הלהיטים בישראל. סינגל רביעי לאלבום נקרא "If I Never See Your Face Again" ובסינגל זה השתתפה הזמרת ריהאנה, ואף הוא זכה להצלחה והגיע למקום ה-3 בישראל. סינגל חמישי לאלבום נקרא "Goodnight Goodnight" ואף על פי שלשיר זה יצא קליפ הוא לא הופץ ברשתות ערוצי המוזיקה בעולם. הלהקה נבחרה פעמיים ללהקת השנה בישראל בשנים 2004 ו-2007, ולפריצת השנה בשנת 2004.
הסינגלים "This Love" ו-"She Will Be Loved" הגיעו למקום השני ולמקום הרביעי (בהתאמה) במצעד השירים השנתי של שנת 2004. הסינגלים "Makes Me Wonder" ,"Wake Up Call" ו-"Won't Go Home Without You" הגיעו למקום ה-16, 24 ו-21 (בהתאמה) במצעדי השירים השנתיים של שנת 2007 ו-2008.
קריירה > 2011–2010: Hands All Over

אדם לוין, סולן הלהקה, ציין שהוא מאמין שהלהקה הגיעה לשיאה ויכולה להוציא עוד אלבום לפני הפירוק. הוא הסביר: "בסופו של דבר אני רוצה להתמקד בלהיות בן אדם שונה לגמרי כי אני לא יודע אם אני רוצה לעשות את זה בגיל ארבעים, חמישים ומעבר, כמו הרולינג סטונס".
האלבום השלישי של הלהקה, Hands All Over, יצא ב-21 בספטמבר 2010. הסינגל הראשון מתוך האלבום, "Misery" יצא לאור ב-22 ביוני 2010, השיר הגיע למקום הראשון בבילבורד. הסינגל השני, "Give a Little More" יצא לאור ב-12 באוקטובר 2010 והגיע למקום העשירי בבילבורד. הסינגל השלישי, "Never Gonna Leave This Bed" יצא ב-5 בפברואר 2011 והגיע למקום השישי במצעד של הבילבורד. בסוף שנת 2011, במצעד הפזמונים הבינלאומי השנתי של גלגלצ, הגיע השיר "Never Gonna Leave This Bed" למקום ה-33.
ב-2011 הקליטה הלהקה שיר ביחד עם הזמרת רוזי קריין לפסקול של הסרט משחקי הרעב. השיר נקרא "Come Away To The Water" ויצא לאור ב-20 במרץ 2012.
במרץ 2011, הלהקה השתתפה בפרויקט ראשון מסוגו של חברת קוקה-קולה בו הם היו סגורים באולפן 24 שעות, ביחד עם המוזיקאי PJ מורטון. בו היו להם 24 שעות לכתוב שיר מקורי משלהם. במשך 24 שעות יכלו המעריצים לראות אותם בשידור חי באתר של קוקה-קולה מתחילת תהליך כתיבת השיר והקלטתו ועד סיום 24 השעות, כשהם השמיעו את היצירה הגמורה. השיר, "Is Anybody Out There", יצא לאור באתר קוקה-קולה לאחר מספר ימים להורדה בחינם. מאז, המשיך PJ מורטון לנגן עם הלהקה בהופעות. במשך 24 השעות יכלו המעריצים להביע את דעתם ולהשתתף בתהליך באמצעות הטוויטר.
ביוני 2011, הוציאה לאור הלהקה סינגל בשיתוף עם הזמרת כריסטינה אגילרה שנקרא "Moves Like Jagger". הסינגל הגיע למקום הראשון בבילבורד הוט 100 ולמקום הראשון במצעד האייטיונס. הם הופיעו איתו לראשונה על במת הריאליטי The Voice, בה לוין ואגילרה משמשים כמנטורים. השיר צורף לאלבום Hands All Over בהפצתו השנייה ב-2011. בסוף שנת 2011, במצעד הפזמונים הבינלאומי השנתי של גלגלצ, הגיע השיר "Moves Like Jagger" למקום הרביעי. ב-20 בנובמבר 2011 זכתה הלהקה בטקס פרסי המוזיקה האמריקאית בפרס 'הלהקה הטובה ביותר'. בנוסף, הופיעה הלהקה באותו הטקס עם הלהיט "Moves Like Jagger" ביחד עם כריסטינה אגילרה, ולוין הופיע בנפרד עם השיר "Stereo Hearts" עם להקת ג'ים קלאס הירוז. ב-11 בינואר 2012, זכתה הלהקה בטקס פרסי ה-People choice בקטגוריה "הלהקה האהובה".
קריירה > 2013–2012: Overexposed

למרות הצהרותיה של הלהקה על פירוק אחרי האלבום השלישי, ב-8 בספטמבר 2011, הצהיר קלידן הלהקה, ג'סי קרמייקל, כי הלהקה צפויה להתחיל בהקלטת האלבום הרביעי שלהם בתוך שנה.
ב-2012, לאחר תלונות מצד מעריצים על כך שקלידן הלהקה, ג'סי קרמייקל, לא נראה מופיע איתם בהופעות, וכן לא הגיע איתם לטקסים האחרונים, פרסמה הלהקה הודעה בה הוכרז שקלידן הלהקה ג'סי עזב זמנית לטובת המשך לימודי מוזיקה ויחזור לנגן עם הלהקה בהמשך. ב-26 במרץ 2012 הודיעה הלהקה ששם האלבום החדש יהיה "Overexposed", ושייצא ב-26 ביוני 2012. ב-16 באפריל 2012 הופיעה הלהקה על במת התוכנית The Voice עם הסינגל הראשון מהאלבום,"Payphone" בשיתוף עם הראפר ויז קאליפה. ב-17 באפריל הסינגל יצא לאור באופן רשמי. הסינגל הגיע למקום הראשון במצעד גלגלצ ולמקום ה-18 במצעד הפזמונים הבינלאומי השנתי של גלגלצ. ב-19 ביוני 2012 יצא לאור הסינגל השני מתוך האלבום, "One More Night". השיר זכה להצלחה בישראל ונשאר מספר שבועות במקום הראשון במצעד גלגלצ. במצעד הפזמונים הבינלאומי השנתי של גלגלצ הגיע השיר למקום העשירי, בנוסף, הלהקה הוכרזה כ"הרכב השנה" לשנת 2012. הסינגל השלישי מהאלבום, Daylight, יצא לאור בתאריך 27 בנובמבר 2012.
ב-14 במאי 2013 יצא לאור הסינגל הרביעי והאחרון מהאלבום, "Love Somebody". יום לאחר מכן יצא לאור הקליפ לשיר.
קריירה > 2014–2015: V

ב-18 במאי 2014, הודיעה הלהקה כי אלבום האולפן החמישי שלה, V יצא לאור ב-2 בספטמבר באותה השנה, בחסות חברת התקליטים, אינטרסקופ רקורדס. הסינגל הראשון מהאלבום "Maps" יצא לאור ב-16 ביוני 2014. באוגוסט 2014 הוציאו את הסינגל "Animals", ובינואר 2015 הוציאו את הסינגל "Sugar". במאי 2015 הוציאו את הסינגל "This Summer".
קריירה > 2017–2018: Red Pills Blues

ב-11 באוקטובר 2016, הוציאה הלהקה את הסינגל "Don't Wanna Know" בשיתוף עם הראפר קנדריק לאמאר. בינואר 2017, הכריז לוין כי הלהקה עובדת על אלבום שישי.
בפברואר של אותה השנה יצא הסינגל "Cold" בשיתוף עם הראפר פיוצ'ר, ובאוגוסט יצא הסינגל המוביל מתוך האלבום, "What Lovers Do", בשיתוף עם הזמרת סיזה. ב-6 באוקטובר, הלהקה הוציאה הסינגל השיווקי "Help Me Out" בשיתוף עם ג'וליה מייקלס. ב-3 בנובמבר 2017 יצא האלבום Red Pills Blues באופן רשמי, אשר הגיע למקום השני במצעד בילבורד 200. בינואר 2018, הוציאה הלהקה סינגל נוסף מתוכו ושמו "Wait".
ב-30 במאי 2018 הוציאה הלהקה את הסינגל "Girls Like You" יחד עם הראפרית קארדי בי, אשר הגיע למקום הראשון במצעד הלהיטים של בילבורד הוט 100. מיד לאחר צאת השיר יצאה הלהקה לסיבוב הופעות בינלאומי שארך למעלה משנה, בו אירחו זמרים כדוגמת ג'וליה מייקלס וסיגריד.
ביוני של אותה השנה, שיתפה הלהקה פעולה עם חברת הרכבים יונדאי לפרסומת, במסגרתה ביצעו גרסת כיסוי לשירו של בוב מארלי, "Three Little birds".
קריירה > 2019–הווה: Jordi

בינואר 2019, חברי הלהקה אדם לוין וג'סי קרמייקל שיתפו פעולה עם חבר להקת פרל ג'אם, סטון גוסארד, לביצוע של השיר "Seasons" של כריס קורנל, כחלק ממופע מחווה לזכרו ושמו "I Am the Highway: A Tribute to Chris Cornell".
בפברואר של אותה השנה הופיעו על בימת הסופרבול, יחד עם הראפרים ביג בוי וטרביס סקוט.
ב-20 בספטמבר 2019, הוציאה הלהקה את הסינגל "Memories", אשר הגיע למקום השני במצעד הלהיטים של בילבורד הוט 100.
בפברואר 2020, יצאה הלהקה לסיבוב הופעות אך עקב מגפת הקורונה נדחה הסבב למועדים חדשים בשנת 2021. ביוני 2020, הוכרז כי מתוכנן לצאת סרט דוקומנטרי על הלהקה.[דרוש מקור]
ביוני 2020, בסיסט הלהקה מייקל מאדן נעצר בלוס אנג'לס עקב חשדות לאלימות במשפחה. מספר ימים לאחר מכן פרש מהלהקה.[דרוש מקור] ב-24 ביולי, הוציאה הלהקה את הסינגל "Nobody's Love".
ב-3 במרץ 2021, הוציאה הלהקה את הסינגל "Beautiful Mistakes", בשיתוף עם הראפרית מייגן די סטליון. ב-11 ביוני, יצא אלבום האולפן השביעי, Jordi, על שמו של מפיק הלהקה ג'ורדן פלדשטיין, שהלך לעולמו בנסיבות טראגיות בשנת 2017. האלבום מכיל את ארבעת הסינגלים "Nobody's Love" ,"Beautiful Mistakes", ‏"Memories"‏ ו-"Lost".
הלהקה הגיעה לשתי הופעות בישראל, ב-9 וב-10 במאי 2022, במסגרת סיבוב הופעות ראשון במזרח התיכון. הלהקה מכרה מעל 110 אלף כרטיסים, שבירת שיא של מכירת כרטיסים למופע אי פעם בישראל.
דיסקוגרפיה > אלבומי אולפן

2002: Songs About Jane
2007: It Won't Be Soon Before Long
2010: Hands All Over
2012: Overexposed
2014: V
2017: Red Pill Blues
2021: Jordi
דיסקוגרפיה > אלבומים אחרים

2003: Acoustic 22.1.03
2005: Live Friday Night the 13th
2007: The B-Side Collection
2008: Live from SoHo
2008: Live from Le Cabaret
2008: Call and Response: The Remix Album
הערות שוליים

↑  השיר ביוטיוב
↑  קיץ ברבנר, ‏עוצר הופעות הענק נגמר: מארון 5 מגיעה לישראל - ואלה המחירים, באתר מעריב אונליין, 23 בפברואר 2022
↑    ליאור בן עמי, מארון 10, באתר "ידיעות אחרונות", 9 במאי 2022
↑  מספר הכרטיסים הגבוה ביותר להופעה בישראל: "מארון 5" שוברת שיאים | מעריב, באתר https://www.maariv.co.il (באנגלית)
| מארון 5 |
| --- | --- | --- |
| אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון | אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון |  |
| אלבומים | Songs About Jane‏ • It Won't Be Soon Before Long‏ • Hands All Over‏ • Overexposed‏ • V • Red Pill Blues |  |
| מיני אלבומים | iTunes Session‏ • Holiday Gift |  |
| אלבומי לייב | 1.22.03.Acoustic‏ • Live – Friday the 13th‏ • Live from SoHo‏ • Live from Le Cabaret |  |
| אלבומי אוסף | The B-Side Collection‏ • Call and Response: The Remix Album‏ • Singles |  |
| מארון 5 - סינגלים |
| --- | --- | --- |
| Songs About Jane | Harder to Breathe‏ • This Love‏ • She Will Be Loved‏ • Sunday Morning‏ • ‏Must Get Out |  |
| It Won't Be Soon Before Long | Makes Me Wonder‏ • Wake Up Call‏ • Won't Go Home Without You‏ • If I Never See Your Face Again‏ • Goodnight Goodnight |  |
| Hands All Over | Misery‏ • Give a Little More‏ • Never Gonna Leave This Bed‏ • Moves Like Jagger |  |
| Overexposed | Payphone‏ • One More Night‏ • Daylight‏ • Love Somebody |  |
| V | Maps‏ • Animals‏ • Sugar‏ • This Summer's Gonna Hurt like a Motherfucker‏ • Feelings |  |
| Red Pill Blues | Don't Wanna Know‏ • Cold‏ • What Lovers Do‏ • Wait‏ • Girls Like You |  |
| סינגלים אחרים | Beautiful Mistakes |  |
| --- | --- |
בקרת זהויות :  NLI: 987007421315405171  BIBSYS: 8023620  BnF: cb14580019n (data)  GND: 3059376-1  ISNI: 0000 0001 0791 4268  LCCN: no2003015956  MusicBrainz: 0ab49580-c84f-44d4-875f-d83760ea2cfe  NKC: xx0029209  SUDOC: 087932636  VIAF: 153905399   WorldCat (עם VIAF): 153905399 
מארון 5, 2011
מארון 5 בהופעה בנאשוויל, 2013
נשים בקבינט של ארצות הברית

מדלן אולברייט, קונדוליזה רייס והילרי קלינטון הן הנשים הבכירות ביותר בתולדות הקבינט, לאחר שעמדו בראש מחלקת המדינה של ארצות הברית, המחלקה הבכירה ביותר בקבינט.
בקבינט של ארצות הברית כיהנו 32 נשים בתפקידים שונים (נכון ל-2019). אף אישה לא החזיקה בתפקיד כלשהו בקבינט לפני אשרור התיקון התשעה עשר לחוקת ארצות הברית בשנת 1920, האוסר על מדינות ארצות הברית ועל הממשלה הפדרלית למנוע מאזרח כלשהו את זכות הצבעתו בשל מינו.
פרנסס פרקינס הייתה האישה הראשונה שכיהנה בקבינט כאשר מונתה למזכירת העבודה של ארצות הברית ב-1933 בידי הנשיא פרנקלין דלאנו רוזוולט. אחריה, אובטה קאלפ הובי הפכה לאישה השנייה שכיהנה בקבינט, לאחר שמונתה למזכירה הראשונה של מחלקת הבריאות, החינוך והרווחה בשנת 1953. מחלקה זו פוצלה ב-1979 לשתי מחלקות: מחלקת החינוך ומחלקת הבריאות ושירותי האנוש. פטרישה רוברטס האריס, שהייתה מזכירת מחלקת הבריאות, החינוך והרווחה (לפני פיצול המחלקה), וששימשה בעבר כמזכירת השיכון והפיתוח העירוני בשנת 1977, הפכה למזכירה הראשונה של מחלקת הבריאות ושירותי האנוש לאחר הפיצול בשנת 1979. האריס הייתה גם האישה האפרו-אמריקאית הראשונה לכהן בקבינט.
הסנאטורית לשעבר מקרוליינה הצפונית, אליזבת דול, היא האישה הראשונה שכיהנה בשני תפקידים שונים תחת שני נשיאים שונים. היא מונתה בידי הנשיא רונלד רייגן למזכירת התחבורה ב-1983, והוסיפה לכהן כמזכירת העבודה בממשלו של ג'ורג' הרברט ווקר בוש. ילידת צ'כוסלובקיה, מדליין אולברייט, הפכה לאישה הראשונה שלא נולדה בארצות הברית שכיהנה בקבינט כאשר מונה למזכירת המדינה של ארצות הברית ב-1997 מינויה היה הבכיר ביותר לאישה באותה התקופה קונדוליזה רייס מונתה גם היא למזכירת המדינה ב-2005, ובכך הפכה לאישה הבכירה ביותר בסדר הירושה של הנשיא בהיסטוריה של ארצות הברית. בשנת 2006, ננסי פלוסי החליפה את רייס בתור האישה הבכירה ביותר לרשת את הנשיא כיושבת ראש בית הנבחרים של ארצות הברית.
בשנת 2009, הנשיא ברק אובמה מינה ארבע נשים לקבינט: מושלת אריזונה ג'נט נפוליטנו למזכירת לביטחון המולדת, הגברת הראשונה של ארצות הברית לשעבר והסנאטורית ממדינת ניו יורק הילרי קלינטון למזכירת המדינה, נציגת קליפורניה בבית הנבחרים של ארצות הברית הילדה סוליס למזכירת העבודה, ומושלת קנזס קתלין סבליוס למזכירת הבריאות ושירותי האנוש. הילרי קלינטון הפכה לגברת הראשונה היחידה שכיהנה בקבינט וכאישה השלישית (והאחרונה, נכון ל-2018) לכהן בתפקיד מזכיר המדינה של ארצות הברית. עם מינויה לתפקיד, הפכה נפוליטנו למזכירה הראשונה של המחלקה לביטחון המולדת של ארצות הברית. ברק אובמה מינה שמונה נשים לתפקידים בקבינט שלו במהלך נשיאותו, יותר מכל נשיא אחרת בתולדות ארצות הברית, ובכך עקף את השיא של ג'ורג' ווקר בוש, שמינה 6 נשים.
במחלקת העבודה של ארצות הברית כיהנו שבע נשים - המחלקה בה כיהנו הכי הרבה נשים כמזכירות. במחלקת הבריאות ושירותי האנוש כיהנו חמש נשים ובמחלקות המדינה, התחבורה, המסחר, החינוך כיהנו שלוש, ובמחלקות השיכון והפיתוח העירוני והמשפטים כיהנו רק שתי נשים. במחלקת הבריאות, החינוך והרווחה לשעבר כיהנו גם שתי נשים. מחלקת ההגנה והמחלקה לענייני חיילים משוחררים הן המחלקות הקיימות היחידות שבראשן לא עמדו נשים אף פעם.
עם היבחרו של לנשיאות ארצות הברית ב-2020, הרכיב הנשיא הנבחר של ארצות הברית ג'ו ביידן קבינט מגוון מבחינה אתנית ומגדרית, ו-46% מחברי הקבינט בראשותו הן נשים. בראשן ניצבת קמלה האריס, האישה הראשונה בתפקיד סגנית נשיא ארצות הברית.
ראו גם

נשים בסנאט של ארצות הברית
נשים בממשלות ישראל
ביאורים

↑  איליין צ'או היא האישה השנייה להיוולד מחוץ לארצות הברית ולכהן בקבינט עת מונתה למזכירת העבודה ב-2001.
↑  מזכיר המדינה, כתפקיד הקבינט הבכיר ביותר, הוא חבר הקבינט הראשון בסדר הירושה לנשיאות והרביעי בכל הירושה. אולם, אולברייט לא נכללה בכהונתה בסדר הירושה מאחר שלא נולדה בארצות הברית.
↑  מחלקת ההגנה של ארצות הברית נוסדה בשנת 1947; מאז, אף אישה עדיין לא כיהנה כמזכירת המחלקה.
↑  המחלקה לענייני חיילים משוחררים של ארצות הברית נוסדה בשנת 1989; מאז, אף אישה עדיין לא כיהנה כמזכירת המחלקה.
אוון ג'וגיה

| --- | --- |

ג'וגיה ב-2019
 לידה:  9 בפברואר 1992 (בן 32) ונקובר, קנדה 
 שם במה:  בק (ויקטוריוס)
 סוגה מועדפת:  מוזיקת פופ 
 מדינה:  קנדה 
 תקופת הפעילות:  מ-2006
 מקום לימודים:  King George Secondary School  Killarney Secondary School 
 בן או בת זוג:  זואי דויטש (2011–2017)  קלאופטרה קולמן (2018–?)  הלסי (2023–?) 
 http://avanjogia.com/
 פרופיל ב-IMDb
 
אוון טיודור ג'וגיה (באנגלית: Avan Tudor Jogia; נולד ב-9 בפברואר 1992) הוא שחקן, זמר-יוצר ופעיל חברתי קנדי. מוכר בעיקר בתפקידו כבק' בסדרת הנוער "ויקטוריוס" בערוץ ניקלודיאון.
ביוגרפיה

אוון ג'וגיה נולד בוונקובר, קולומביה הבריטית שבקנדה, לאב הודי, במקור מלונדון שבאנגליה, ולאם קנדית ממוצא בריטי וגרמני.
הוא למד במספר בתי ספר, וגם באופן עצמאי בבית למשך תקופה, אך לבסוף פרש מבית הספר בכיתה י' כדי לעבור לארצות הברית ולהתחיל את קריירת המשחק שלו.
קריירה

תפקידו הראשון היה בסרט האינדי הטלוויזיוני "נערה כמוני: סיפורה של גוון אראוחו" שם שיחק את דני ארג'יו, אחיו הקטן של הנער ההופך לטרנסג'נדר. ב-2007 שיחק בסדרה "חייזרים באמריקה" של רשת The CW. בהמשך שיחק במשחק תפקידים קטנים בסדרות טלוויזיה וסרטים, בהם "מורה להתעמלות: הסרט" ו"ספקטקיולר!", שניהם של רשת ניקלודיאון.
את הפרסום הגדול שלו קיבל ג'וגיה בעקבות התפקיד של בק אוליבר בסדרה המצליחה של רשת ניקלודיאון "ויקטוריוס", לצידה של ויקטוריה ג'סטיס. הסדרה הופקה על ידי דן שניידר.
בשנת 2010 שיחק במותחן "טריפל דוג" לצד ג'אנל פאריש. בשנת 2011 יצא סרט עצמאי נוסף בו שיחק ג'וגיה בתפקיד ראשי "Finding Hope Now". ב-2012 כיכב בסרט נוסף של ניקלודיאון בשם "Rags". באותו זמן הודיעה חברת ניקלודיאון על סיום הפקת הסדרה ויקטוריוס לאחר 4 עונות. בקיץ 2013 עלתה סדרת הטלוויזיה "מסובך" (Twisted) ברשת ABC Family בו כיכב ג'וג'יה בתפקיד הראשי של דני דסאי, נער בן 16.
בשנת 2015 כיכב לצד בן קינגסלי במיני-סדרת הטלוויזיה"Tut" ברשת Spike, בתפקיד של הפרעה המצרי תות ענח' אמון.
בשנת 2016 שיחק במותחן "הטביעה", סרט אמריקאי-הונג קונגי בכיכובה של ג'וליה סטיילס.
בשנת 2017 שיחק בדרמה הביוגרפית "אני מיכאל" לצד ג'יימס פרנקו, בקומדיית הנעורים "המנודים" לצד ויקטוריה ג'סטיס, בסרטה של ליאה תומפסון "השנה של גבר מדהים" ובסרט "חלום ליל קיץ". באותה שנה כיכב בתפקיד הראשי בסדרת הדרמה העל-טבעית "מלחמת הרוחות" של רשת syfy ובוטלה לאחר עונה אחת בעקבות רייטינג נמוך.
בשנת 2018 שיחק בדרמה הרומנטית "הרומנטיקה החדשה", לצידן של ג'סיקה בארדן וקמילה מנדס. בשנת 2019 שיחק בסרט האימה-קומי "זומבילנד: ירייה כפולה".
בשנת 2021 הצטלם לסרט האימה "Resident Evil" המבוסס על זיכיון משחקי המחשב "Resident Evil" והוא אמור לצאת בסוף שנה זו.
חיים אישיים

אוון יצא עם השחקנית האמריקאית זואי דויטש בשנים 2011–2016. השניים אף הופיעו יחד בקליפ של הלהקה "New Division".
ג'וגיה הוא מייסד התנועה "Straight But Not Narrow" ("סטרייטים אך לא צרי אופקים"). זהו ארגון המקדם שוויון זכויות כלפי הקהילה הלהט"בית. בין היתר ג'וגיה וצוות הקמפיין מגייסים ידוענים שישתתפו בסרטונים התומכים בארגון. בין הידוענים שצילמו סרטונים כוכב גלי קורי מונטית', ג'וש האצ'רסון, ואוון עצמו.
ג'וש האצ'רסון ואוון ג'וגיה הם חברים טובים ביותר הידועים בשל קרבתם, וחוץ מהשתתפות בפרויקטים אישיים, שניהם גם נבחנו לסרט "משחקי הרעב" כמועמדים מובילים לתפקידים ראשיים. לבסוף האצ'רסון התקבל לתפקיד של פיטה מלארק, אך אוון לא התקבל לתפקיד של גייל הות'ורן אליו נבחן, מאחר שהיה הודי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | טריפל דוג | מתבגר |  |
| 2010 | Finding Hope Now | סנטוס דלגדו |  |
| 2011 | Alex | אלכס | סרט קצר; במאי, מפיק בפועל ותסריטאי |
| 2015 | עשרת אלפים קדושים | טדי מק'ניקולס |  |
| 2015 | אני מיכאל | ניקו גלאדסטון |  |
| 2015 | טד 2 | בחור בקומיקון | ללא קרדיט |
| 2016 | Shangri-La Suite | טייחו ליטלפוט |  |
| 2016 | The Drowning | דני מילר |  |
| 2017 | המנודים | דייב קווין |  |
| 2017 | The Year of Spectacular Men | סבסטיאן בנט |  |
| 2018 | חלום ליל קיץ | פוק |  |
| 2018 | הרומנטיקנית החדשה | מאט |  |
| 2018 | Paper Year | דן נייטינגל |  |
| 2019 | שאפט | קארים חאסן |  |
| 2019 | זומבילנד: ירייה כפולה | ברקלי |  |
| 2020 | The Artist's Wife | דני |  |
| 2021 | האויב שבפנים: ברוכים הבאים לראקון סיטי | לאון ס. קנדי |  |
| 2023 | לבחור באהבה | רקס |  |
| 2023 | Door Mouse | מאני | גם במאי ותסריטאי |
| 2023 | Johnny & Clyde | ג'וני |  |
| TBA | The Exchange | סטפן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | A Girl Like Me: The Gwen Araujo Story | דני אראג'יו | סרט טלוויזיה של Lifetime |
| 2007 | Devil's Diary | מתבגר #1 | סרט טלוויזיה של Lifetime |
| 2007 | חייזרים באמריקה | סם | 3 פרקים |
| 2008 | מורה להתעמלות: הסרט | צ'אמפ טאוסנד | סרט טלוויזיה של ניקלודיאון |
| 2009 | ספקטקיולר! | טאג'יד קאליאן | סרט טלוויזיה של ניקלודיאון |
| 2010-2009 | קפריקה (אנ') | בן סטארק | 3 פרקים |
| 2013-2010 | ויקטוריוס | בק' אוליבר | תפקיד ראשי (4 עונות); 56 פרקים |
| 2011 | ICarly | בק' אוליבר | פרק: "iParty with Victorious" |
| 2012 | Rags | פין קונוויגטון | סרט טלוויזיה של ניקלודיאון |
| 2014-2013 | מסובך | דני דסאי | תפקיד ראשי; 20 פרקים |
| 2015 | Tut | תות ענח' אמון | מיני-סדרה |
| 2018-2017 | מלחמת הרוחות | רומן מרסר | תפקיד ראשי; 13 פרקים |
| 2019 | Now Apocalypse | אוליאסיס זיין | תפקיד ראשי; 10 פרקים |
| 2020 | הזר | ג'יי.ג'יי | תפקיד ראשי; 11 פרקים |
| 2024 | Orphan Black: Echoes | ג'ק | תפקיד ראשי; 10 פרקים |